A Bigger Bang

A Bigger Bang er et album av The Rolling Stones, utgitt i 2005. 

Bakgrunn
Åtte år etter Bridges to Babylon kom endelig oppfølgeren i 2005.
A Bigger Bang brukte en nedstrippet stil som minnet om Some Girls (1978), men med en hardere, mer moderne vri. Selv om de første rapportene hevdet at Stones hadde «vendt tilbake til røttene sine» med platen, har den minimalistiske instrumentasjonen, den røffe miksen og «garasjerock»-hybriden visse likheter med stilen til samtidsartister som White Stripes og The Black Keys .

Mange sanger ble spilt inn med kun kjernebandet Jagger, Richards og Watts. Ronnie Wood var fraværende fra mange økter og spilte bare på ti av de seksten sporene, med bare sporadiske bidrag fra eksterne musikere som utgjorde innspillingen av albumet. Dette er også det første albumet der Jagger spiller bassgitar på noen spor.

The Stones sa i en uttalelse at albumets tittel gjenspeiler «deres fascinasjon for den vitenskapelige teorien om universets opprinnelse».

Utgivelser
A Bigger Bang ble møtt av svært gode kritikker, og mange hevdet det var bandets beste album siden Tattoo You i 1981. Albumet nådde andreplass på albumlisten i Storbritannia og tredjeplass i De forente stater.

I tillegg til standardutgaven ble albumet utgitt i en "Special edition"-utgave som i tillegg til CD-en inkluderer en DVD.

Låtene «Streets Of Love» og «Rough Justice» ble utgitt på en dobbel singel og nådde 15.-plass på hitlistene i Storbritannia. På VG-listen Topp 20 hadde singelen 14.-plass som beste plassering.VG-lista.no Albumet som helhet gjorde det imidlertid bedre, da det gikk rett inn på andreplass på VG-listen bak James Blunt.

Albumet inneholder også en av de mest kontroversielle låtene The Rolling Stones har laget. I «Sweet Neo-Con» tar Mick Jagger et oppgjør med nykonservatismen. Mange tolket dette som en kritikk av den amerikanske presidenten, George W. Bush. Selv om Stones også tidligere har laget låter med politiske undertoner, har sjelden tekstene vært så eksplisitt politiske som dette. Keith Richards var kritisk til dette, og låten var av den grunn nær ved å bli droppet fra albumet.

Stones var innom Norge to ganger på A Bigger Bang turnéen, 1. september 2006 i Bergen (Koengen) og 8. august 2007 i Oslo (Valle Hovin).

 Sporliste 
Alle sanger er skrevet av Mick Jagger og Keith Richards.

Side én
«Rough Justice» – 3.11
«Let Me Down Slow» – 4.16
«It Won't Take Long» – 3.55
«Rain Fall Down» – 4.53
Side to
«Streets of Love» – 5.10
«Back of My Hand» – 3.32
«She Saw Me Coming» – 3.12
«Biggest Mistake» – 4.06
Side tre
«This Place Is Empty» – 3.16
«Oh No! Not You Again» – 3.46
«Dangerous Beauty» – 3.48
«Laugh? I Nearly Died» – 4.54
Side fire
«Sweet Neo-Con» – 4.34
«Look What the Cat Dragged In» – 3.57
«Driving Too Fast» – 3.56
«Infamy» – 3.47

Bonus-DVD (37 min Meny / innhold))

 Elektronisk pressemappe om turnéøvelser, turnéstart, albumutgivelse, osv.
 «Streets Of Love» - promofilm 1, filmet 15.8.2005 i Toronto
 «Rough Justice» - promofilm, filmet 15.8.2005 i Toronto
 «Streets Of Love» - promofilm 2, filmet 29.8.2005 i Ottawa
 Intervjuer med alle fire Stones
 «Under The Radar» - nytt studiospor
 «Don't Wanna Go Home» - nytt studiospor
 «Rain Fall Down» - Ashley Beedles Heavy Disco Vocal Re-edit

Personell
The Rolling Stones
Mick Jagger - sang, gitar, slidegitar, munnspill, keyboard, perkusjon, bass på spor 6, 7, 11 og 13
Keith Richards - gitar, kor, piano, bass, sang på «This Place Is Empty» og «Infamy»
Charlie Watts - trommer
Ron Wood - gitar, slidegitar, deltar ikke på spor 9, 11, 12 ,13 og 16

Øvrige medvirkende
Darryl Jones - bass (1-5, 8, 10, 12, 14, 16)
Chuck Leavell - piano, orgel
Waddy Wachtel - elektric og akustisk gitar, kor
Matt Clifford - piano, organ, programmering
Blondie Chaplin - kor på «She Saw Me Coming» og «Infamy»
Lenny Castro – perkusjon på «Look What the Cat Dragged In»
Don Was – piano på «This Place Is Empty»

Listeplasseringer

 LandListeplasseringer i europeiske land Pos.Norge 2Danmark 1Sverige 1Sveits  1Østerrike 1Frankrike 3Nederland 1Belgia 3Italia 1Spania 2Portugal 5

Referanser

 Eksterne lenker   

 A Bigger Bang på The Rolling Stones' offisielle nettsider

A Bigger Bang
Kategori:Musikkalbum fra 2005